་སྨོན་གྱི་
ལག་པ་མགོ་བོར་བཞག་པ་ལ་ཕྱག་དབང་དུ་གྲགས་པ་
མཚམས་སྦྱོར་དང་།
རྣམས་བགྱིས་པར་དངུལ། གོས། རྟ། རྔ་མོང་། རྒྱ་ཧོར་ཡུལ་གྱི་ཡོ་བྱད་ཁྱད་
མཚར་སྣ་ཚོགས། མཆོད་རྫས་སྣ་ཚོགས་སོགས་ཀྱི་དངོས་ཆས་མང་དུ་བྱིན། ཉེར་
གཅིག་གི་ཉིན་སཱུ་ཉིད་ཝང་གི་ཨུར་གེལ་དུ་ཕྱིན།
མཁན་རིན་པོ་ཆེ་བློ་བཟང་
བཀྲ་ཤིས། ཝང་ཡབ་ཡུམ་སྲས་གསུམ་བློན་ཚོགས་དང་བཅས་པར་ཉེར་བཞིའི་
ཉིན་བཅོམ་ལྡན་འདས་རྡོ་རྗེ་འཇིགས་བྱེད་ཀྱི་དབང་གི་སྟ་གོན། ཉེར་ལྔའི་ཉིན་
དབང་དངོས་གཞི། ཚེས་ཉེར་དྲུག་གི་ཉིན་ཡི་དམ་ཡང་གསང་ཁྲོས་པའི་དབང་
ཆེན་རྣམས་དང་བཅས་གནད་སྨིན་བགྱིས། ཉེར་བདུན་གྱི་ཉིན་མཁན་རིན་པོ་
ཆེའི་དགོན་པར་ཕྱིན། རྟ་བསུ་སེར་སྦྲེངས་སོགས་སྔར་རྒྱུན་ལས་ལྷག་པར་
གནང་། དེ་སྐབས་མཁན་རིན་པོ་ཆེས་འདུ་ཁང་གསར་བསྐྲུན་བགྱིས་པར་རབ་
གནས་རྒྱས་པ་དགོས་ཚུལ་བྱུང་བ་ལྟར། ཚེས་ཉེར་དགུའི་ཉིན་ནས་མགོ་
བརྩམས་ཏེ་ཉིན་ལྔའི་རིང་བཅོམ་ལྡན་འདས་རྡོ་རྗེ་འཇིགས་བྱེད་བཅུ་གསུམ་་་་་་་་
མའི་དཀྱིལ་འཁོར་དང་འབྲེལ་བར་རབ་ཏུ་གནས་པའི་ཆོ་ག་སྦྱོར་དངོས་མཇུག་་་
གསུམ་གྱི་ལག་ལེན་ཆེ་ཕྲ་མཐའ་དག་དཔལ་ལྡན་སྟོད་རྒྱུད་གྲྭ་ཚང་གི་ཕྱག་བཞེས་
ཇི་ལྟ་བ་བཞིན་དང་ཞི་རྒྱས་ཀྱི་སྦྱིན་སྲེག མཇུག་ཏུ་ཆོས་སྐྱོང་དང་ཡོན་བདག་
132

ཤཱཀྱའི་དགེ་སློང་སུ་མ་ཏི་དྷྭ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་གསུམ་པ།
བསྒོ་བ་སོགས་སླ་ཆོས་སུ་མ་སོང་བར་གནད་སྨིན་དུ་བགྱིས་པ་ལེགས་ཚོགས་ཚེ་་་་་
བར་བྱུང་།
སྔ་ཕྱི་གཉིས་སུ་ཝང་ནོ་ཡོན་དང་མཁན་ཆེན་བློ་བཟང་བཀྲ་ཤིས་
རྣམ་གཉིས་ནས་ཆོས་ཀྱི་ཡོན་དུ་ལེགས་འབུལ་རིང་འཚོའི་རྟེན་འབྲེལ་བསྒྲིགས་་་་་
པ་དང་སྦྲགས་བཀྲ་ཤིས་ཁ་དར།
མཎྜལ་ཚོམ་བུ་སྣེ་འདོགས་སྣ་ལྔའི་དར་གྱིས་
བརྒྱན་པ། སྐུ་གསུང་ཐུགས་རྟེན་གྱིས་ཐོག་དྲངས། དངུལ་སྲང་ཉིས་བརྒྱ། གོས་
དར། རྟ། རྔ་མོང་། ར་ལུག་སོགས་ཀྱི་འབུལ་བ་རྒྱ་ཆེ་བ་བྱིན་བྱུང་། ཚེས་
བཞིའི་ཉིན་འདུ་ཁང་དུ་རབ་བྱུང་བསྙེན་རྫོགས་འགའ་ཞིག་བྱས།
ཕྱི་ཉིན་བླ་
བྲང་སྒར་ཐོག་ཏུ་འབྱོར། ཚེས་བདུན་ལ་ཏཱ་བླ་མ་བསོད་ནམས་ཉི་མར་འཕོ་ཁྲིད་
བགྱིས། ཚེས་བརྒྱད་ལ་ཐུ་སུ་ལག་ཆིས་གཞིས་ལེན་བཟབས། དེ་སྐབས་སྔ་གོང་
ནས་དུར་བུད་ཏཱ་ཝང་ནས་མི་སྣ་སྔ་ཕྱིར་མངགས་ཏེ་ཡར་ལམ་ཨུར་གེལ་སྟེང་དུ་་་
ཡོང་ནས་རེ་ཞིག་བར་སྡོད་དགོས་ཚུལ་ནན་ཆེར་བྱུང་བ་ལྟར་ཚེས་བཅུ་གསུམ་གྱི་
ཉིན་སྔ་ཆར་གུར་སྒར་བཏེགས། པ་རོང་སཱུ་ཉིད་ཝང་ནོ་ཡོན་རིན་པོ་ཆེའི་ཨུར་
གེལ་དུ་ཞག་སྡོད་བྱས། སྐུ་གསུང་ཐུགས་རྟེན་ལ་རབ་གནས་མདོར་བསྡུས་
བགྱིས། མ་ཧཱ་ཙི་ནའི་བཟང་གོས་ལས་བསྐྲུན་པའི་འཇམ་དབྱངས་གོང་མ་ཆེན་
པོའི་བཞུགས་གདན་རྒྱབ་ཡོལ་སྙེས་འབོལ་ཁྱད་དུ་འཕགས་པ་སྟེར།
དེ་ནས་
བོའི་ལོ་ཐི་སྙུ་མེ་བསྐྱོད། དེ་སྐབས་དམ་ཅན་སྐྱེས་བུ་ཆེན་པོའི་སྐུ་ཁོག་པ་ཆོས་རྗེ་
དང་། ཧོ་ཤུལ་དགེ་བསྐོས་ནས་བསྙེན་བཀུར་གྱ་ནོམ་པ་བཏབ། བཅུ་དྲུག་གི་
ཉིན་དུར་བུད་ཙ་ཀར་ཨོག་ཆུར་གཡང་འབོད་ཤིས་བརྗོད་སོགས་བགྱིས།
ནས་སྒར་བཏེག་སྟེ་ལམ་བར་དུ་མགོན་པོ་དོན་གྲུབ་སྣེ་རན་སོགས་ལ་ཆོས་སྦྱིན
དེ་
བགྱིས། ཉེར་གཅིག་གི་ཉིན་དེའི་ཅག་གླིང་གི་དགོན་པར་བོས་བྱུང་བར་རྟ་བསུ་
133

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སེར་སྦྲེངས་སྤྲོ་སྟོན་སོགས་གཟབ་རྒྱས་བྱས་ཐོག་དུར་བུད་ཏཱ་ཝང་རིན་པོ་ཆེ་ཉིད་
ཀྱང་བསུ་བར་འབྱོར། དུས་སྦྱོར་དང་བསྟུན་ཨུར་གེལ་དུ་བསྐྱོད་སྐབས་ཀྱང་རྔ་
རོལ་མཆོད་རྫས་དུ་མས་བསུས་ཏེ་གུར་དུ་མཆོད་ཡོན་ལྷན་རྒྱས་གདན་འཛོམ་་་་་་
པའི་ཐོག་དཀར་དམར་གྱི་སྤྲོ་སྟོན་ལེགས་པར་བྱས།
ཚེས་ཉེར་གཉིས་ནས་
བཟུང་དཔལ་རྟ་མཆོག་རོལ་བ་ཡང་གསང་ཁྲོས་པ་ཁྲག་འཐུང་ལྷ་དགུའི་
བྱང་ཆེན་མོ་གྱེར་སྒོམ་འཇིགས་མེད་རྡོ་རྗེའི་སྒྲ་དབྱངས་དང་འབྲེལ་བར་ཚོགས་་་
བཟློག་གནད་སྨིན་དང་། འཇིགས་བྱེད་རྒྱས་དབང་གི་སྦྱིན་སྲེག་དང་གྲུབ་རྒྱལ་
མའི་ཚེ་དབང་བཅས་ཕུལ། མཇུག་ཏུ་ལེགས་འབུལ་མཎྜལ་སྐུ་གསུང་ཐུགས་རྟེན་
དངུལ་གོས་དར་རྟ་ནོར་བཅས་འབུལ་ནོད་ཕོན་ཆེ་བ་བྱིན་བྱུང༌། ཧོར་ཟླ་བཅུ་
པའི་ཚེས་བདུན་གྱི་ཉིན་སྒར་བཏེག་སྟེ། ཉེར་གཉིས་ལ་བིརྦ་བླ་མའི་འདོད་མོས་
ལྟར་པེག་ཙེའི་གཤེགས་གཏོར་ཕུལ། ཨོ་རང་ཏཱཾ་ད་གུང་རྡོ་རྗེ་ཕ་ལམ་ནས་ཨུར་
གེལ་དུ་འོང་དགོས་ཚུལ་ལྟར་ཧོར་ཟླ་བཅུ་གཅིག་པའི་ཚེས་གཉིས་ཀྱི་ཉིན་དེ་ཀར་
འབྱོར་སྐབས་ཀྱང་རྟ་བསུ་དང་ཐོག་མའི་ཐུག་འཕྲད་ཀྱི་དགའ་སྟོན་རྒྱས་པར་་་་་་
མཛད། ཐོ་ཡོན་ལ་སྒེར་དུ་ཕྱག་རྡོར་གོས་སྔོན་ཅན་གྱི་རྗེས་གནང༌། གུང་ནོ་ཡོན་
རིན་པོ་ཆེའི་སྐུའི་གེགས་སེལ་དུ་ཆོས་རྒྱལ་ལ་བརྟེན་པའི་དྲུག་ཅུ་པའི་གཏོར་་་་་་་་
བསྔོས་བྱས། དེ་སྐབས་གུང་ནོ་ཡོན་ནས་དགུན་གྱི་རིང་དེ་ཀར་འདུག་དགོས་
ཚུལ་ནན་ཏན་ཆེ་སྟབས་ཚེས་དགུའི་ཉིན་འཇམ་དབྱངས་གོང་མའི་ལུང་གིས་
དགེ་འཕེལ་གླིང་ཞེས་བསྔགས་པའི་ཆོས་སྡེར་བསྐྱོད་དེ། དེ་ཀའི་མཁན་སློབ་གྲྭ་
མང་ནས་རྟ་བསུ་གུས་འདུད་ལྷུར་ལེན་ཚད་མེད་པ་མཛད། རབ་བྱུང་བཅུ་བཞི་
བའི་བགྲང་བྱ་བཅུ་བདུན་པ་ཆུ་མོ་ལུག་གི་གནམ་ལོ་གསར་ཚེས་ཀྱི་དགའ་བ་་་་་་
134

ཤཱཀྱའི་དགེ་སློང་སུ་མ་ཏི་དྷཱ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་གསུམ་པ།
དང་པོའི་ཐོ་རེངས་ཆག་མེད་ཀྱི་དགེ་སྦྱོར་གྲུབ་བསྟུན། མཛོད་པ་སོགས་དང་གྲྭ་
འཁོར་ཚང་མ་དགེ་འཕེལ་གླིང་གི་བླ་མ་དབུ་ཆོས་གྲྭ་མང་བཅས་ལོ་གསར་དགའ་
སྟོན་གྱི་ལེགས་དར་དཀར་དམར་གྱི་སྤྲོ་སྟོན་སྟེར་ཐོག་སྒྲོལ་མའི་བསྟོད་པ་ལེགས་་
བྲིས་མ་ཚར་གཅིག་གདངས་བཅས་གསུངས་ཤིང་བཀྲ་ཤིས་རྟེན་འབྱུང་ལེགས་་་་་་
ཚོགས་ཀྱི་ཐོག་མར་ཕྱེ་ནས་ཉིན་བཞིའི་རིང་སྔར་རྒྱུན་ལྟར་ཡུལ་ལུགས་དང
བསྟུན་པའི་རྩེད་འཇོ་སྣ་ཚོགས་བཅས་དུས་མདའ་བ་བྱུང༌། ཚེས་ལྔའི་ཉིན་ཙོང་
ཀུན་ཤོག་གི་དགོན་པ་རྒྱ་ཆེར་འདུལ་བའི་གླིང་གི་སྤྲུལ་བའི་སྐུ་སྐལ་བཟང་བསྟན་
པའི་གསལ་བྱེད་ཀྱིས་གཙོས་མཁན་སློབ་འདུས་སྡེ་ཚང་མས་སྔ་གོང་ནས་དགོན་་་
པར་འོང་དགོས་ཚུལ་དང་དམ་པའི་ཆོས་ཀྱི་དགའ་སྟོན་ནོད་དགོས་ཞེས་ནན་་
ཆེར་བྱས་པ་ལྟར་ཕྱིན་ཏེ། དེ་སྐབས་དགོན་པ་ནས་ཀྱང་དྲག་ཞན་ཚང་མས་ཐབ་
བསུ་ ་སེར་སྦྲེངས་སོགས་གུས་འདུད་ལྷུར་ལེན་བྱེད་པ་ཚུལ་བཞིན་མཛད། ཚེས་
དྲུག་གི་ཉིན་དགོན་པའི་མཁན་སློབ་གྲྭ་མང་ཕྱོགས་སོ་སོ་ནས་ཕེབས་པའི་བླ་་
དཔོན་སེར་སྐྱ་ཕོན་ཆེ་བར་བཅོམ་ལྡན་འདས་ཡི་དམ་རྡོ་རྗེ་འཇིགས་བྱེད་བཅུ་་་་་་
གསུམ་མའི་བསྐྱེད་རིམ་གྱི་ཟབ་ཁྲིད་རྒྱལ་བའི་དབང་བོ་བློ་བཟང་བསྐལ་བཟང་་
རྒྱ་མཚོའི་བ སྐྱེད་རིམ་ལ་གཞི་བྱས། བླ་མའི་གསུང་རྒྱུན་ལྟར་ལེགས་པར་བཤད་
པ་གཞན་གྱིས་ཀྱང་ཁ་བསྐངས་ཏེ་ཉིན་གསུམ་གྱི་རིང་ཕུལ། ཚེས་དགུའི་ཞོགས་
པར་རྫོགས་རིམ་གྱི་ཁྲིད་ཀྱང་པཎ་ཆེན་བློ་བཟང་ཆོས་ཀྱི་རྒྱལ་མཚན་དཔལ་་་་་་་་་
བཟང་པོས་མཛད་པའི་ཡིག་ཆའི་སྟེང་ནས་ཆད་ལུས་མེད་པར་ཕུལ། མཇུག་ཏུ་
བླ་མཆོད་དང་འབྲེལ་བའི་ཚོགས་འཁོར་གྲུབ་རྗེས་རིང་འཚོའི་རྟེན་འབྲེལ་དང་་
སྦྲགས་ལྷ་རྫས་སྲིད་དུ་རིང་བ་མཎྜལ་ཚོམ་བུ་སྣེ་འདོགས་བཅས་སྐུ་གསུང་ཐུགས་་
རྟེན་གྱིས་ཐོག་དྲངས་རིན་ཆེན་གཉིས་པ་སྲང་གི་འཁོར་ལོ་བརྒྱ་ཕྲག་གཅིག་དང་།
135

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ།
གོས་དར་རྟ་རྔ་མོང་སུམ་བརྒྱ་སོགས་འབུལ་ནོད་ཤིན་ཏུ་རྒྱ་ཆེ་བ་སྟེར།
བཅུའི་ཉིན་སྤྲུལ་བའི་སྐུ་ཉིད་དང་བཅས་ཉུང་བསྡུས་ལ་རྗེ་བཙུན་མ་རིག་བྱེད་་
མའི་རྗེས་གནང་ཕུལ།
ཚེས་
དེ་ནས་ཚོགས་དབུར་ཕྱིན་ཏེ་བསྔོ་སྨོན་གྱིས་མཚམས་
སྦྱོར་ལེགས་པར་བྱས། བཅུ་གཅིག་གི་ཉིན་དགེ་འཕེལ་གླིང་དུ་ཕྱིན། བཅུ་གསུམ་
གྱི་ཉིན་རབ་བྱུང་བསྙེན་རྫོགས་འགའ་ཞིག་བསྒྲུབས།
ཚེས་བཅུ་བཞི་བཅོ་ལྔ་
གཉི ས་ལ་སྨོན་ལམ་གྱི་ཚོགས་དབུར་ཕྱིན་ཏེ། བསྔོ་བ་དང་བསྟན་འབར་མ་བདེ་
སྨོན་སོགས་ཀྱི་སྐབས་ལྷག་བསམ་རྣམ་པར་དག་པས་འཇམ་མགོན་བླ་མའི་
ལུགས་བཟང་ཕྱོགས་མཐར་རྒྱས་པའི་སྨོན་འདུན་གང་ལྕོགས་བྱས། བཅུ་དྲུག་གི་
ཉིན་ཤཱན་ཏན་སཱུ་མེར་ཕྱིན། བླ་མ་མཁན་སྤྲུལ་འདུས་ཚོགས་ཚང་མས་གུས་
འདུད་ལྷུར་ལེན་གྱི་སྒོ་ནས་བསྙེན་བཀུར་རྒྱ་ཆེར་བྱས། དཔལ་རྟ་མགྲིན་གསང་
སྒྲུབ་དང་དཔལ་ལྡན་ལྷ་མོའི་རྗེས་གནང༌། གྲྭ་ཚང་འདུ་ཁང་དུ་རྡོ་རྗེ་འཇིགས་
བྱེད་ཀྱི་སྔགས་བཏུའི་རྗེས་གནང་སོགས་བགྱིས། ཉིན་སྔ་ཕྱིར་ཕྱོགས་འདུས་ཀྱི་
སྐྱེ་བོ་སྟོང་ཕྲག་བརྒལ་ཙམ་ལ་ལག་དབང་དང་གང་ལ་གང་འོས་ཀྱིས་ཆོས་སྦྱིན་
བྱས། ཧོར་ཟླ་གཉིས་པའི་ཚེས་གསུམ་གྱི་ཉིན་ཕྱོགས་དེར་བླ་ཆེན་དུ་གྲགས
རྒན་ཞབས་དྲུང་ཞིང་གཞན་དུ་གཤེགས་པའི་དགོངས་རྫོགས་སུ་བསྔོ་སྨོན་སོགས་
ཀྱིས་མཚམས་སྦྱོར་ཡང་དག་བྱས། ཚེས་བཅུ་གཅིག་གི་ཉིན་དགེ་འཕེལ་གླིང་གི་
འདུ་ཁང་དུ་ཚོགས་ཡོངས་ལ་ཆོས་རྒྱལ་ཕྱི་ནང་གསང་གསུམ་གྱི་རྗེས་གནང་དང་་
འོད་དཔག་མེད་ཀྱི་འཕོ་ཁྲིད་སོགས་བགྱིས། འདི་ཀར་སྡོད་རིང་ཨོར་ཏུ་སུ་ཚུན་
ཆད་དང་ཨོ་རད་ཤོག་ཁག་སོགས་ནས་ཕྱོགས་འདུས་ཀྱི་སྐྱེ་བོ་ཉིན་ལྟར་ཆེས་མང་
བ་ལ་ལག་དབང་དང་འདོད་བསྟུན་གྱི་ཆོས་སྦྱིན་གང་ལྕོགས་བྱས་པར་དངུལ་་་་་་
136

ཤཱཀྱའི་དགེ་སློང་སུ་མ་ཏི་དྷྭ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་གསུམ་པ།
སྲང་སྟོང་དང་སུམ་བརྒྱ། གཞན་རྟ་རྔ་མོང་སྟོང་ཕྲག་ལྷག་སོགས་དངོས་པོ་མང་
དུ་སྟེར་བྱུང༌། ཚེས་བཅུ་དགུའི་ཉིན་གུང་ནོ་ཡོན་གྱི་བསྙེན་བཀུར་བཏབ། ཉེར་
གཅིག་གི་ཉིན་དཔོན་སྲས་ཏེ་ཆིན་ལ་ཕྱག་རྡོར་གཏུམ་པོ་ཁྱུང་ལྔའི་རྗེས་གནང་
བྱས། ཉེར་གཉིས་ཀྱི་ཉིན་གུང་ཉིད་སོགས་ཧྲག་བསྡུས་ལ་གྲུབ་པའི་རྒྱལ་མོའི་
ལུགས་ཀྱི་ཚེ་དབང་རྒྱས་པ་དང༌། ཉེར་གསུམ་གྱི་སྔ་ཆར་ཨུར་གེལ་ནས་མཎྜལ་
སྐུ་གསུང་ཐུགས་རྟེན་གྱིས་ཐོག་དྲངས། དངུལ་སྲང་ཉིས་བརྒྱ་གོས་དར་རྟ་རྔ་
མོང་སོགས་དང་ཁྱོན་བསྡོམས་དངུལ་སྲང་ཉིས་བརྒྱ་བདུན་ཅུ་སྐོར་སོགས་ ་དངོས་
འབུལ་བགྱིས། ཡར་ལམ་ཡང་ཇ་ཐབ་སྐྱེལ་མ་གང་རྒྱས་དང་གུང་རང་གི་སྐུ་ཚབ་
རིམ་ལྟར་ཤཱན་ཏན་སཱུ་མེའི་ཆོས་སྡེའི་བར་དོ་དམ་ཁུར་ལེན་གང་དྲག་བཅས་སྐྱེལ་
མི་དྲག་སེར་སྐྱ་འགའ་ཞིག་དང་ཨུ་ལག་མི་སྣ། རྟ་རྔ་མོང་གང་དགོས་བཅས་སྔ་
གནང་མཛད། འདི་སྐབས་ལམ་བར་དུ་ཡང་བདེ་སྐྱིད་འཁྱིལ་གྱི་དགོན་པ་དང་།
སྔ་སོར་ངེད་ནས་མཚན་གསོལ་བགྱིས་པའི་ཆོས་བཟང་དཔལ་འབར་དགོན་དུ་་
ཕྱིན་ཏེ་སོ་སོར་འདོད་ཆོས་བགྱིས། ཚེས་བདུན་གྱི་སྔ་དྲོའི་ཆར་ཆོས་སྡེ་ཆེན་པོ་
ཤཱན་ཏན་སཱུ་མེ་དགོན་པར་ཕྱིན་སྐབས་ཀྱང་རྟ་བསུ་སེར་སྦྲེངས་གང་ལེགས་ཀྱིས་་
མདུན་བདར་ཏེ་གཟིམ་ཆུང་དུ་བླ་གྲྭ་ཚང་མས། ལེགས་དར་དང་དཀཪ་སྤྲོའི་
དགའ་སྟོན་བཟབས། དེར་སྡོད་རིང་ཡང་སྔར་ནས་ཆོས་འབྲེལ་ཡོད་སྟབས་དགེ་
བའི་བཤེས་གཉེན་རྣམས་དང་ཆོས་མཐུན་གྱི་གླེང་མོ་སྨྲ་བས་སྡོད་ཉམས་སྤྲོ་བ་་་་་
བྱུང་། མེ་རྒན་ཆོས་རྗེའི་སྐུ་གསུང་ཐུགས་རྟེན་ལ་རབ་གནས་མདོར་བསྡུས་
བགྱིས་བསྙེན་བཀུར་འབུལ་ནོད་གྱ་ནོམ་པའི་ཐོག ཁང་བའང་རྗེས་སོར་ངེད་ཀྱི་
བླ་བྲང་འབུབ་རྒྱུའི་ཐེབས་སུ་བྱིན། ཚོགས་ཡོངས་ལ་འོད་དཔག་མེད་ལ་བརྟེན་
137

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
པའི་འཕོ་ཁྲིད་ཀྱང་བྱས།
པུཎྱེ་ཤྲཱིས་ཆོས་རྗེ་སྐུ་ཁོག་པའི་དགེ་རྩར་དམིགས་ཏེ་
དངོས་པོ་སྦམས་མཐོ་བ་སྟེར་སྦྱིན་བགྱིས་པར་བསྔོ་སྨོན་སོགས་ཀྱིས་མཚམས་
སྦྱོར་ཡང་དག་བྱས། ཧོར་ཟླ་ལྔ་པའི་ཚེས་བཅུ་དྲུག་གི་ཉིན་གྲྭ་ཚང་འདུ་ཁང་དུ་
ཕྱིན་ཏེ་ལམ་མཆོག་སྒོ་འབྱེད་ཀྱི་ལུང་ཕུལ། འདི་ལོ་བུཎྱེ་ཤྲཱི་ཆོས་རྗེ་སྐུ་ཁོག་པའི་
དགོངས་རྫོགས་སུ་དེའི་ཕྱོགས་ནས་བྱང་འགྲུལ་པ་ཕོན་ཆེ་བ་བཅས་དབུས་་་་
ཕྱོགས་སུ་འགྲོ་གདོང་ངོས་ནས་སྐྱབས་མགོན་པཎ་ཆེན་ཐམས་ཅད་མཁྱེན་
གཟིགས་ཆེན་པོ་བློ་བཟང་བསྟན་པའི་ཉི་མ་དཔལ་བཟང་པོར་བསྟན་འགྲོའི་
དོན་དུ་ཞབས་པད་བརྟན་དགོས་པ་དང་ངེད་རང་ཡང་སྐྱབས་མགོན་གོང་མ་བློ་་
བཟང་དཔལ་ལྡན་ཡེ་ཤེས་ཀྱི་སློབ་མར་སོང་གཤིས་སྐྱབས་འཇུག་ཞུ་བ་བཅས་
དོན་མདོར་འཁོད་པའི་ཞུ་ཡིག་སྙན་ཚིག་གི་ལམ་ནས་དྲངས་ཏེ་ཕུལ་བ་འདི་ལྟར།
༈
ཡིད་འོང་གསེར་གྱི་པདྨོ་རྣམ་རྒྱས་འཛུམ་ཞལ་ནམ་མཁའི་ནོར་
བུའི་སྙེམས་འཕྲོག་ཅིང་། །
སྲིད་འདིར་ཆེར་རློམ་ལྷ་བརྒྱའི་ཅོད་པཎ་གྱིས་བཏུད་གཟི་བྱིན་ཕུང་་་་
བོས་མངོན་པར་མཐོ། །
རྒྱལ་ཀུན་སྤངས་རྟོགས་གཅིག་ཏུ་སྤུངས་པའི་གྲགས་པའི་དྲིལ་ཆེན་་་་་
འོག་མིན་བར་སྒྲོག་པ། །
ས་གསུམ་གདེངས་ཅན་གཙུག་ནོར་ཁྱོད་ཞབས་འདབ་བརྒྱ་བདེ་
ལེགས་གེ་སར་རྣམ་བཞད་དྲུང་། །
མི་ཕྱེད་དད་པའི་ཡིད་བཞིན་མཚོ་ཡི་ངོགས། །
རྣམ་དཀར་ལེགས་བྱས་འབུམ་གྱི་དགའ་བའི་ཚུལ། །
138

ཤཱཀྱའི་དགེ་སློང་སུ་མ་ཏི་དྷྭ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་གསུམ་པ།
ཀུན་བཟང་མཆོད་པའི་སྤྲིན་གྱིས་མདུན་བདར་ཏེ། །
སྙན་ཚིག་རྒྱུད་སྟོང་དབྱངས་ཀྱིས་མཆོད་འད